ΚΑΝΟΝΙΣΜΟΣ ( ΕΟΚ ) αριθ . 1770/91 ΤΗΣ ΕΠΙΤΡΟΠΗΣ της 21ης Ιουνίου 1991 περί χορηγήσεως αντισταθμιστής αποζημίωσης στους οργανισμούς παραγωγών όσον αφορά τον τόνο που έχει παραδοθεί στη βιομηχανία κονσερβών κατά τη διάρκεια της περιόδου από την 1η Οκτωβρίου έως τις 31 Δεκεμβρίου 1990

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3796 /81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2886/89 της Επιτροπής ( 2 ), και ιδίως το άρθρο 17α παράγραφος 10,

Εκτιμώντας :

ότι η αντισταθμιστική αποζημίωση που αναφέρεται στο άρθρο 17α του κανονισμού ( ΕΟΚ ) αριθ . 3796/81 χορηγείται, υπό ορισμένες προϋποθέσεις, στις οργανώσεις παραγωγών τόνου της Κοινότητας, για τις ποσότητες τόνου που έχουν παραδοθεί στη βιομηχανία κονσερβών κατά τη διάρκεια της τρίμηνης περιόδου την οποία αφορούν οι διαπιστώσεις σχετικά με τις τιμές, εφόσον η μέση τριμηνιαία τιμή στην κοινοτική αγορά και η τιμή "ελεύθερο στα σύνορα" βρίσκονται σε επίπεδο χαμηλότερο από το 93 % της κοινοτικής τιμής στην παραγωγή του εν λόγω προϊόντος -

ότι η ανάλυση της κατάστασης στην κοινοτική αγορά επέτρεψε να διαπιστωθεί ότι, για ορισμένα είδη και παρουσιάσεις του εξεταζόμενου προϊόντος, κατά την περίοδο από την 1η Οκτωβρίου έως τις 31 Δεκεμβρίου 1990, τόσο η μέση τριμηνιαία τιμή της αγοράς όσο και η τιμή "ελεύθερο στα σύνορα" που αναφέρεται στο άρθρο 17α του κανονισμού ( ΕΟΚ ) αριθ . 3796/81 βρίσκονται σε επίπεδο χαμηλότερο από το 93 % της ισχύουσας κοινοτικής τιμής στην παραγωγή, η οποία έχει καθοριστεί με τον κανονισμό ( ΕΟΚ ) αριθ . 3648/89 του Συμβουλίου της 27ης Νοεμβρίου 1989 περί του καθορισμού, για την αλιευτική περίοδο 1990, της κοινοτικής τιμής στην παραγωγή των τόνων που προορίζονται για τη βιομηχανία κονσερβών των προϊόντων που υπάγονται στον κωδικό ΣΟ 1604 ( 3 )-

ότι οι ποσότητες που είναι επιλέξιμες για τη χορήγηση αντισταθμιστικής αποζημίωσης, κατά τη έννοια του άρθρου 17α παράγραφος 2 του κανονισμού ( ΕΟΚ ) αριθ . 3796/81, δεν είναι δυνατό να υπερβαίνουν σε καμία περίπτωση, για το συγκεκριμένο τρίμηνο, τα όρια που αναφέρονται στην παράγραφο 4 του εν λόγω άρθρου -

ότι όσον αφορά τον τόνο με κίτρινα πτερύγια βάρους μέχρι δέκα χιλιογράμμων, τις παλαμίδες και το λευκό τόνο, κανένα από αυτά τα όρια δεν έχει ξεπεραστεί και, ως εκ τούτου, δεν απαιτείται να προσδιορισθεί το ανώτατο όριο των ποσοτήτων που είναι δυνατό να τύχουν αποζημίωσης -

ότι, αντιθέτως, οι ποσότητες τόνου με κίτρινα πτερύγια βάρους άνω των δέκα χιλιογράμμων που έχουν πωληθεί και παραδοθεί στη βιομηχανία κονσερβών που βρίσκεται στο τελωνειακό έδαφος της Κοινότητας, κατά τη διάρκεια του συγκεκριμένου τριμήνου, είναι μεγαλύτερες του μέσου όρου των ποσοτήτων που έχουν πωληθεί και παραδοθεί κατά τη διάρκεια του ίδιου τριμήνου των τριών τελευταίων αλιευτικών περιόδων - ότι, δεδομένου ότι οι ποσότητες αυτές υπερβαίνουν τα όρια που αναφέρονται στο άρθρο 17α παράγραφος 4 δεύτερη περίπτωση του κανονισμού ( ΕΟΚ ) αριθ . 3796/81, πρέπει να περιοριστεί ο συνολικός όγκος των ποσοτήτων που είναι δυνατό να επωφεληθούν αποζημίωσης και να προσδιορισθεί η κατανομή των ποσοτήτων αυτών μεταξύ των ενδιαφερόμενων οργανώσεων παραγωγών, ανάλογα με την παραγωγή τους, στη διάρκεια του ίδιου τριμήνου των αλιευτικών περιόδων 1984 έως 1986 -

ότι, ως εκ τούτου, πρέπει να αποφασισθεί, σύμφωνα με τον κανονισμό ( ΕΟΚ ) αριθ . 2381/89 της Επιτροπής της 2ας Αυγούστου 1989 για τον καθορισμό των λεπτομερειών εφαρμογής σχετικά με τη χορήγηση αντισταθμιστικής αποζημίωσης για τους τόνους που προορίζονται για τη βιομηχανία κονσερβών ( 4 ), η χορήγηση αντισταθμιστικής αποζημίωσης για την περίοδο από την 1η Οκτωβρίου έως τις 31 Δεκεμβρίου 1990 για τα εν λόγω προϊόντα -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Η αντισταθμιστική αποζημίωση που αναφέρεται στο άρθρο 17α του κανονισμού ( ΕΟΚ ) αριθ . 3796/81 χορηγείται για την περίοδο από την 1η Οκτωβρίου έως τις 31 Δεκεμβρίου 1990, όσον αφορά τα ακόλουθα προϊόντα και εντός των ορίων των ποσών που καθορίζονται κατωτέρω :

( σε Ecu/τόνο )

Προϊόντα Ανώτατο ποσό αποζημίωσης, κατά την έννοια του άρθρου 17α παράγραφος 3 πρώτη και δεύτερη περίπτωση του κανονισμού ( ΕΟΚ ) αριθ . 3796/81 Τόνος με κίτρινα πτερύγια, ολόκληρος, βάρους άνω των δέκα χιλιογράμμων 138 Τόνος με κίτρινα πτερύγια, ολόκληρος, βάρους μικρότερου των δέκα χιλιογράμμων 111 Παλαμίδες ολόκληρες 86 Τόνος λευκός ολόκληρος 70

Άρθρο 2 1 . Για τον τόνο με κίτρινα πτερύγια βάρους άνω των δέκα χιλιογράμμων, ο συνολικός όγκος των ποσοτήτων που είναι δυνατό να επωφεληθούν αποζημίωσης περιορίζεται σε 13 137 τόνους .

2 . Ο συνολικός όγκος κατανέμεται μεταξύ των ενδιαφερόμενων οργανώσεων παραγωγών σύμφωνα με το παράρτημα . Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 21 Ιουνίου 1991 . Για την Επιτροπή

Manuel MARIN

Αντιπρόεδρος ( 1 ) ΕΕ αριθ . L 379 της 31 . 12 . 1981, σ . 1 . ( 2 ) ΕΕ αριθ . L 282 της 2 . 10 . 1989, σ . 1 . ( 3 ) ΕΕ αριθ . L 357 της 7 . 12 . 1989, σ . 6 . ( 4 ) ΕΕ αριθ . L 225 της 3 . 8 . 1989, σ . 33 .

ΠΑΡΑΡΤΗΜΑ

Κατανομή, μεταξύ των οργανώσεων παραγωγών, των ποσοτήτων τόνων με κίτρινα πτερύγια βάρους άνω των δέκα χιλιογράμμων για τις οποίες ενδέχεται να χορηγηθεί αντισταθμιστική αποζημίωση, καθώς και ο υπολογισμός του ανώτατου ποσού σύμφωνα με το άρθρο 17α παράγραφος 6 του κανονισμού ( ΕΟΚ ) αριθ . 3796/81

( σε τόνους )

Οργάνωση παραγωγών Ποσότητες για τις οποίες ενδέχεται να χορηγηθεί αποζημίωση Συνολικές ποσότητες 100 % άρθρο 17α παράγραφος 6 πρώτη περίπτωση Organizacion de productores asociados de grandes congeladores ( Opagac) 3 890 3 890 Organizacion de productores de tunidos congelados ( Optuc ) 5 230 5 230 Organisation de producteurs de thon congele ( Orthongel ) 4 017 4 017 Συνολικές ποσότητες 13 137 13 137